section_heading: Životopis
paragraph_text: Njegovi su ga osiromašeni roditelji dali na skrb pustinjaku koji je živio nedaleko od Didakova rodnog grada San Nicolasa del Puerto. Osjetivši poziv u redovnički život stupio je u franjevački red u samostanu Arizafa, te je primljen kao brat laik, to jest kao redovnik koji neće biti ređen za svećenika. Godine 1445. izabran je za gvardijana franjevačke zajednice u Fuerteventuri na Kanarskim otocima. Premda je bilo izvan redovitih pravila da bi brat laik bio poglavar, u njegovu je slučaju velika revnost i razboritost opravdala izbor.